- Ioan Ovidiu Sabău a vorbit despre posibilitatea ca Alexandru Chipciu să fie convocat de Edi Iordănescu
- Discursul antrenorului celor de la Universitatea Cluj
Ioan Ovidiu Sabău a vorbit despre revenirea lui Alexandru Chipciu la echipa naţională. Sabău e de părere că elevul său poate să fie convocat de Edi Iordănescu pentru EURO 2024.
Alexandru Chipciu ar putea reprezenta o soluţie pentru Edi Iordănescu pentru postul de fundaş dreapta. Antrenorul celor de la Universitatea Cluj a spus că Alexandru Chipciu poate ajunge la naţională dacă anumiţi jucători se vor accidenta.
Ioan Ovidiu Sabău, despre revenirea lui Chipciu la echipa naţională
"Nu știu cum gândește și ce obiective și-a fixat Edi Iordănescu. Nu știm dacă până la Campionatul European vor reveni acei jucători. Chipciu e un jucător care nu mai trebuie să se adapteze, sigur depinde și cum va evolua el, randamentul, forma lui.
Eu cred că dacă el va juca așa cum știe să o facă cel mai bine și este în formă, eu cred că el va fi luat în calcul cu condiția ca anumiți jucători în care Edi crede să fie accidentați.
Asta e realitatea, așa o văd eu, pentru că el mizează foarte mulți pe acel nucleu de jucători care au calificat echipa națională, care se completează foarte bine, nu cred că ar schimba prea mult, dar, în aceste condiții, e posibil să se gândească și la Alex Chipciu, mai ales că în perioada asta va juca mai mult fundaș stânga", a spus Ioan Ovidiu Sabău.
"Edi Iordănescu s-a gândit la Alex Chipciu?" Răspunsul dat imediat de un oficial FRF
Nicolae Dică a fost cel care s-a întrebat dacă Edi Iordănescu l-a luat în calcul şi pe Alexandru Chipciu, pentru postul de fundaş stânga. Fostul antrenor de la FCSB a declarat că jucătorul de la U Cluj a avut evoluţii solide în acest sezon, şi experienţa sa ar fi un plus la echipa naţională.
"S-a gândit Edi Iordănescu la Chipciu în poziția de fundaș stânga? Din punctul meu de vedere, în momentul în care Chipciu la U Cluj a jucat ca fundaș dreapta și fundaș stânga a făcut-o foarte bine.
Noi avem o problemă la postul de fundaș stânga. Are experiență. Este un jucător de forță, un jucător de viteză și un jucător de grup", a declarat Nicolae Dică, pentru fanatik.ro.